[{"text_idx": "#000000", "text": "Eesti u\u0308ks vanimaid jazzmuusika festivale, Muhus ja Kuressaares toimuv Juu Ja\u0308a\u0308b on la\u0308bi aastate pakkunud oma publikule midagi uut ja po\u0303nevat, rikastades inimeste kuuldesensoreid ka juba ko\u0303rgelt tunnustatud muusikalise assortiiga. Tulevikumuusika festival Juu Ja\u0308a\u0308b on oma publiku na\u0308gu \u2013 nooruslik, kuid elutark, seiklusjanuline, kuid rahu armastav. Juu Ja\u0308a\u0308b pakub vo\u0303imalust muusika saatel o\u0303o\u0303tsuda, tunda ro\u0303o\u0303mu muusikast ja loodusest, veeta aega uute ja vanade so\u0303pradega, kaasa laulda ja tantsida. Kogu see melu leiab aset parimate veinide ja so\u0308o\u0308kide saatel."}, {"text_idx": "#000002", "text": "Tartu rahvusvaheline jazz- ja ru\u0308tmimuusika festival IDeeJazz on novembrikuine hea laengu muusikapidu, mis toob Eestimaa su\u0308gisesse energiat, ro\u0303o\u0303mu ja inspiratsiooni. Alates 2011. aastast Tartus ning 2017. aastast ka Narvas toimuva IDeeJazzi eesma\u0308rk on asetada linnad maailma jazzkultuuri kaardile, tuues mo\u0303lema linna lavadele Eesti, Euroopa ja eri kontinentide jazzivaldkonna parimad esindajad. IDeeJazz on nagu Eesti \u2013 mitte just suur, aga see-eest sisukas \u2013 iga kontsert on eristuv ja ainulaadne. Festival ta\u0308idab po\u0303hjamaise su\u0308giskaamose maailma tippmuusikute loomeenergiaga \u2013 hea laeng iga ilmaga!"}, {"text_idx": "#000004", "text": "Jazzifestivalil TAFF:fest sulandub u\u0308heks meeleolukaks tervikuks Eesti parim jazzmuusika ja imekauni Haapsalu linna vaimsus!Esmakordselt 2020. aasta juulis toimunud festivalist on saanud Haapsalu kultuurisuve palavalt oodatud osa, pakkudes publikule mo\u0303nusalt sumedat atmosfa\u0308a\u0308ri, u\u0308llatusterohket programmi ning meeldeja\u0308a\u0308vaid kohtumisi. Hoolikalt la\u0308bimo\u0303eldud programmi eest seisab armastatud saksofonist-akordionist-ansamblijuht-helilooja Raivo Tafenau, kellel on visioon, kuidas u\u0308hendada erinevaid muusikastiile ning sa\u0308ilitada seejuures jazzile omane vabadus. Kava kokkupanekul otsib ta va\u0308rskeid muusikalisi kooslusi ja kutsub kokku muusikuid, keda igapa\u0308evaselt koos lavalaudadel ei na\u0308e. Nii on TAFF:festi kavas alati midagi uut ja u\u0308llatavat."}, {"text_idx": "#000006", "text": "Jo\u0303ulujazz toimub traditsiooniliselt novembri lo\u0303pust detsembri alguseni."}, {"text_idx": "#000007", "text": "So\u0303ru Jazz on maalilisel Hiiumaal toimuv eesti jazzi pidu, mis ta\u0308histab kauaoodatud suve saabumist va\u0308a\u0308rtmuusika ja ro\u0303o\u0303msate inimeste seltsis! Kontserdid toimuvad Orjaku, Kalana ja So\u0303ru paadikuurides, kus helide taustal vo\u0303ib alati kuulda ka laine loksumist."}, {"text_idx": "#000009", "text": "Tudengijazz on vanima traditsiooniga Eesti ru\u0308tmimuusikafestival, mis sai alguse 1982. aastal. Festival on pu\u0308hendatud muusikat o\u0303ppivatele noortele ning nende va\u0308rsketele ideedele. Tudengijazz toob kokku noored talendid u\u0308le Eesti ning ku\u0308lalisesinejad eri Euroopa riikidest, andes muusikutele vo\u0303imaluse esineda ko\u0303rgetasemelisel festivalil ning luua rahvusvahelisi kontakte. Festival leiab aset kevadel, kui tudengid on teinud a\u0308ra suure osa o\u0303ppeaasta to\u0308o\u0308st, et tulla siis va\u0308lja oma parimate oskustega ning pakkuda kuulajatele palju va\u0308rsket ja energilist muusikat."}, {"text_idx": "#000010", "text": "Tudengijazzil on ka po\u0303nev ajalugu. Esimene festival toimus veel No\u0303ukogude Liidu ajal, mis jazzmuusika ma\u0308ngimine oli keelatud. Aastast 2011 on festivali ametlikuks korraldajaks Eesti Jazzliit, millega seoses on festival jo\u0303uliselt kasvanud ning suudab pakkuda tudengifestivalina head kvaliteeti ja va\u0308rvikat programmi ka meie festivalide maastiku tipptegijatele."}, {"text_idx": "#000011", "text": "Viljandi Kitarrifestival on loodud edendamaks improvisatsioonilist ja stiiliu\u0308lest kitarrima\u0308ngu ning mitmekesistamaks Eesti ja Viljandi kultuurimaastikku. Festivalil on vo\u0303imalik kuulda eri muusikastiile esindavaid kitarriste ning tutvuda erinevate improviseerimisvo\u0303tete, ma\u0308ngutehnikate ja kitarritu\u0308u\u0308pidega. Festivali laiem eesma\u0308rk on arendada muusikute rahvusvahelist koosto\u0308o\u0308d ja innustada eesti heliloojaid uut kitarrimuusikat looma. Festivali va\u0308ga olulise osa moodustavad artistide poolt la\u0308biviidavad to\u0308o\u0308toad, mis kulmineeruvad tudengite soolonumbrite ja festivali kitarriorkestri meeldeja\u0308a\u0308va kontserdiga. Festival annab va\u0308lja koosto\u0308o\u0308s Eesti Jazzliiduga Tiit Pauluse nimelist noore kitarrima\u0308ngija auhinda. Auhinnaks on kontserdid Eesti Jazzliidu kontsertprogrammis."}, {"text_idx": "#000012", "text": "Festivali algataja ja kunstiline juht on Eesti u\u0308ks parimaid kitarriste Tiit Peterson. Festival pakub igat stiili kitarrimuusikat erinevate muusikute esituses. Aastate jooksul on festivali eesotsas esinenud erinevad maailma juhtivad kitarristid."}, {"text_idx": "#000013", "text": "Rahvusvaheline noorte ru\u0308tmimuusika festival \u201eVisioon\u201d on ainulaadne professionaalne ru\u0308tmimuusika festival Eestis. \u201eVisioon\u201d toimub traditsiooniliselt igal aastal juunikuus Saue linnas ja Tallinnas. Festival on mo\u0303eldud noortele jazz- ja ru\u0308tmimuusika tutvustamiseks ja arendamiseks. Festival koosneb kahest teineteist toetavast osast: festival \u201eVisioon\u201d ja loomingu ja improvisatsiooni pa\u0308evad."}, {"text_idx": "#000014", "text": "Tallinna Vanalinna Pa\u0308evad on suurim vanalinnas siinsele kultuuripa\u0308randile ja kogukonnale pu\u0308hendatud festival. Mitme pa\u0308eva jooksul toimuvad linnarahvale ja ku\u0308lalistele erinevad tasuta muusika-, teatri-, kunsti- ja spordisu\u0308ndmused. Nii va\u0308ikesed kui suured saavad po\u0303igata vanalinna hoovidesse, tutvuda pidustuste kaudu Tallinna pika ja muljetavaldava ajalooga ja vo\u0303tta osa erinevatest tegevustest."}]